Truly Kira: Vegaaniset kaalikääryleet cashew-sienikastikkeella
Vegaaniset savojinkaalikääryleet sienillä ja cashew-kastikkeella (4:lle)
15 g kuivattuja sieniä (herkkutatteja, kantarelleja tai suppilovahveroita) + 3 dl vettä liottamiseen
300 g tuoreita/pakastettuja metsäsieniä (jos käytät kuivattuja vastaa 300 g tuoreita suunilleen n.30 g kuivattuja)
n.4 dl + 1 dl laadukasta kasvislientä (esim.Puljonki)
1 dl tiiviisti mittaan paineltua lehtipersiljaa
2 savoykaalia (kurttukaali)
(voita, mikäli et ole vegaani)
n.1 1/2 dl sienien liotusvettä
Laita kuivatut sienet veteen likoamaan vähintään tunniksi. Laita myös kastikkeeseen tulevat cashewpähkinät kiehuvaan veteen (ota kattila kiehumisen jälkeen pois hellalta) likoamaan vähintään tunniksi.
Hienonna metsäsienet ja laita isoon kattilaan keskilämmölle paistumaan. Hienonna sillä välin varsiselleri, sipuli ja valkosipuli. Lisää kattilaan öljy ja hienonnetut vihannekset. Kuullota n.5 minuuttia. Lisää huuhdellut ohrasuurimot, 4 dl kasvislientä, valkoviinietikka, ripaus suolaa ja reippaasti mustapippuria. Valuta liotetut sienet (ota liotusneste talteen) ja hienonna. Lisää kattilaan muiden ainesten joukkoon. Anna kiehua hiljalleen peittämättömänä n.20 minuuttia, kunnes ohra on kypsää ja imenyt kaiken nesteen. Ohran tulee olla kosteaa mutta ei kovin valuvaa.
Hienonna ohran keittyessä rusinat, pähkinät, lehtipersilja ja rosmariini. Sekoita ainekset valmiin ohran joukkoon. Tarkista ohran maku ja lisää tarvittaessa suolaa ja muita mausteita.
Keitä iso kattilallinen suolalla maustettua vettä kiehuvaksi. Useimmiten savoykaalista irtoaa lehdet aika helposti, joten voit kääntää kaalit ylösalaisin ja tehdä viillot lehtien alaosaan, eli kantaan, ja repäistä lehdet yksitellen pois ja keittää niitä n.1-2 minuuttia, kunnes lehtiruoti on hieman pehmentynyt. Laita ne tämän jälkeen jääkylmään veteen jäähtymään, näin ne säilyttävät kauniin värinsä. Jos kaalinlehdet ovat tiukassa, voit keittää kaalit kokonaisina ja irrottaa lehtiä sitä mukaan kun ne antavat periksi.
Voit joko poistaa keitetyistä lehdistä lehtiruodin täysin tai painella ne littanoiksi veitsen sivulla. Täytä täytteellä ja kääri rullalle, asettele uunivuokaan. Kaada joukkoon 1 dl kasvislientä, lorauta kääryleiden päälle vaahterasiirappia. Lisää joukkoon voinokareita halutessasi. Peitä foliolla ja hauduttele n.20 minuuttia, pidempään, jos haluat oikein hyvin hautunueita kääryleitä.
Valmista kääryleiden hautuessa kastike. Valuta liotetut pähkinät. Lisää tehosekoittimeen 1 1/2 dl sienien liotusnestettä, pähkinät ja loput kastikkeen aineksista. Sekoita vähintään 1-2 minuuttia (pitäen taukoa välillä, mikäli laite ylikuumenee), kunnes kastike on sileää. Lisää nestettä tarvittaessa. Kastike tulee olla kermakastikkeen paksuista. Kaada kastike (tarvittaessa siivilän kautta) kattilaan. Kuumenna ja anna poreilla hiljalleen n.1-2 minuuttia, kunnes kastike on hieman paksuuntunut. Tarkista maku.
Tarjoa kääryleet kastikkeen ja puolukoiden kanssa. Voit lorauttaa päälle myös haudutusnestettä. Voit myös ottaa nesteen talteen ja pakastaa.
Hovkonditorn 15 januari 2016 11:00
Hur underbart gott lät inte det här. Mums :)
Kira 16 januari 2016 21:58
Tack! De var verkligen goda.
Hannele 15 januari 2016 20:58
Söisin! Näyttää ihanilta!
Mahtavaa, että huokuttelevat syömään :)
Kaura 15 januari 2016 22:32
Nam! Ihana ohje. Kokeilen varmasti.
Kira 16 januari 2016 21:59
Kiitos! Kiva kuulla, että menee kokeiluun.
Selina 16 januari 2016 17:50
Oi, kuulostaa herkulliselta! Näitä täytyy testata. Meilläkin mies on oppinut siivelläni kasvisruokien ystäväksi ja karistanut jo kauan sitten virheellisen ajatuksensa siitä, ettei kasvisruoka voisi olla täyttävää.
Mahtavaa! Joo miehet on aina vaikea saada vakuutetuksi kasvisruuasta. Mutta kyllä ne aina jossain vaiheessa lämpenee ;)
Hiidenuhma Paula 16 januari 2016 21:22
Nam, nam. Näyttää ihanalta ja ohje vieläkin ihanammalta. Täytyy kokeilla oikein pian!!!
Kira 16 januari 2016 22:00
Kiitos! Oli maukkaita, varsinkin tuo kastike...!